Fransua Buşe

Fransua Buşe (; ) — fransız rəssam, qravürçü, dekorator. Rokoko dövrünün parlaq nümayəndələrindən biri olmuşdur.

 Həyatı 
Onun çoxsaylı qravürlər seriyası olub. Buşe həmçinin Molyer, Bokaçço, Ovidinin kitablarına illüstrasiyalar çəkmişdir. Sənətçi dekorativ tətbiqi sənət və dəzgah qrafikasında bir çox örnəklər ərsəyə gətirmişdir: opera, teatrlara tamaşalar üçün dekorasiya, kral qoblen manufakturaları üçün eskizlər, dekorativ işləmələrlə zəngin Sevr çiniləri, müxtəlif zərif miniatür nümunələri. Öz yaradıcılığında rəssam mifoloji və alleqorik motivlərə yer vermişdir. Parisin dəbdəbəli həyatını, kənd yarmarkalarını bir çox portret və peyzajlarda təsvir etmişdi.
Buşe zaman-zaman fəxri adlarla təltif olub. Məsələn: 1765-ci ildə məhkəmə rəssamı adı almışdı. Mütəmadi olaraq Madam de Pompardur və kralın sarayında, o cümlədən Paris malikanələrində dekorasiyanın zənginləşdirilməsi yönümlü işlərə cəlb olunmuşdu. Rəssam həm də XV Lüdovikin çoxsaylı portretlərini çəkib. Bunun nəticəsində kralın sevimli rəssamlarından birinə çevrilib. Ömrünün son illərində kral rəssamlıq və heykəltəraşlıq akademiyasında direktor olmuş, "kralın birinci rəssamı" adı ilə tanınmışdır.

 Yaradıcılığı 
Rəssamın istedadı və təxəyyülünün güclü olması mifoloji süjetli əsərlərdə də özünü büruzə verir. Mifoloji təsvirlərin fonunda antik tikililər göstərilirdi. Bu rəsmlər parlaq rəng qamması, kompozisiyadaki səhnələrə verilən effeklər, sərbəst rəssam manerası ilə seçilirdi. Yaxmaların işlənməsindəki dinamika Buşe yaradıcılığını səciyyələndirən cəhətlərdən biridir. Buşe teatr tamaşaları və operalar üçün dekorasiyalar hazırlayırdı. Həmçinin, qobelenlərin düzəldildiyi Bove manufakturası üçün təsvirlər çəkirdi. Bu təsvirlər iki ayrı-ayrı hissə təşkil edirdi: "İtalyan kənd bayramları" (1736), "Nəcib çoban" (1755). Bu gün Kaliforniyanın San-Marino ştatında kolleksiyalarda saxlanmaqdadır.
Buşenin Molyer və digər məşhur yazıçıların əsərlərinə çəkdiyi illütrasiyalar da diqqətəlayiqdir. "Paris qışqırıqları" adlı illüstrasiya silsiləsi də maraqlı işlərdən biridir.

 Rəssamın əsərləri 
 Emalatxanada rəssam (avtoportret)- Luvr, Paris
 Diana ovdan sonra- Konyak-Je muzeyi, Paris
 Herkules və Omfala- A. S. Puşkin adına incəsənət muzeyi, Moskva
 Vulkandan Eneya üçün silah istəyən Venera- Luvr, Paris
 Mari Byuzonun (rəssamın arvadı) portreti
 Avropanın istilası- Volles Kolleksiyası, London
 Rinaldo və Armida- Luvr, Paris
 Pana trimufu- milli qalereya, London
 Səhər yeməyi- Luvr, Paris
 Veneranın doğulması- Milli muzey, Stokholm
 Veneranın trimufu- Milli muzey, Stokholm
 Leda və Qu quşu- şəxsi kolleksiya
 Yuyunmadan sonra dincələn Diana- Luvr, Paris
 Kupidonun təlimi- Şarlottenburq muzeyi, Berlin
 Landşaft peyzajı- A. S. Puşkin adına muzey, Moskva
 Yupiter və Kallisto- A. S. Puşkin adına muzey, Moskva
 Madam Berjerenin portreti
 Yay pastoralı
 Amuru təsəlli edən Venera- Milli incəsənət qalereyası, Vaşinqton
 Dəyirman- Luvr, Paris
 Madmazel O`Merfinin portreti- Köhnə pinakotek, Münhen
 Gün batımı- Volles kolleksiyası, London
 Günəşin doğulması- London
 Veneranın Vulkana gəlişi- Volles kolleksiyası, London
 Markiz de Pompardurun portreti- Köhnə pinakotek, Münhen
 Veneraya Eneyə aparması üçün silah verən Vulkan Вулкан- Luvr, Paris

 Əsərlərindən reproduksiyalar 

 Mənbə 


 Həmçinin bax 


Kateqoriya:Fransa rəssamları